**REFERAT FRA STYREMØTE 21 MAI 2011.**

Tilstede: Jan Erik Bruun, Anne Løvdal, Tor Østraat, Bjørn Eitran og Nina Dahlgren

**SAKSLISTE**

1. **Vei**

Traktor: Er utslitt. Moden for utskifting.

Vei: Høre med Ingar Ramm om han kan være interessert i å vedlikeholde veien for timebetaling ved behov.

Falt ned tær mot krysset oppover. Åpnet grøfter så det ikke går tett. Holde rennen fri for løv utenfor egen eiendom.

Dugnad: Spa unna i grøften ved juletrefeltet.

Asfalt i 1 v sving ødelagt. Landsverk skal asfaltere hele veien opp. Høre om rep kan utføres på den defekte delen samtidig.

2 **Vann**

Rør i rør før asfalteringen for å sikre at det ikke blir lekkasje. Oppgradering av vannrør.

Husk stoppekraner mellom hovedledning og hus.

**3 Brygge**

Er i orden. Nye uteliggere ytterst, reklamasjone godkjent

1. **INNKOMNE FORSLAG**

* **Forslag om at det startes en utredning om fremtidig bryggeløsning slik at alle bryggene blir trygge. Eks bølgebryter for å sikre båtplassene.**

Det ble nedsatt en komite` bestående av Hjalmar Broch, Bjørn Eitran og Per Ingar Johnsen.

Ble vedtatt at de skal utrede flere ulike alternativ. Alternativene blir sendt ut på høring før beslutning tas om hvor mye det vil koste å gjøre alle plassene 100% trygge for vær og vind.

* **Forslag om å spare til opplegg for vann/strøm på bryggene.**

Ble avslått da det er altfor dyrt å legge opp til strøm og at kommunen ikke vil gi tillatelse til å koble seg til vannet da kapasiteten på nettet er for dårlig.

* **Forslag om å sette opp stativ til seilbrett evt tillatelse.**

Medlemmene så ikke behov for å ha stativ ved bryggene, ble avslått.

**5 STYREHONORARER OG KONTINGENTER**

Styret honorar settes til kr 13.000, dog må honorar til enkeltperson overstige kr 4000,-.

Kontingent for brygge 1000,- vei kr 500,-, vann kr 500,- og administrasjon kr. 500,-. (totalt for brygge og vel).

**6 VALG I HENHOLD TIL VEDTEKTENE**

* Styreleder : Jan Erik Brun (1 år)
* Sekretær: Nina Dahlgren (2 år)
* Kasserer: Anne Nyhagen (2 år)
* Bryggesjef: Bjørn Eitran
* Vegsjef: Tor Østraat (Ny)
* Revisor: Knut Eriksen
* Valg komité: Mona Bakken

**7 EVENTUELT**

* Vei. Er blitt grøftet altfor mye i svingen ved nr 73. Tjøme Graveservice får tilbakemelding om for dårlig jobb. Stor stein i bakken som ble gjensatt er fjernet. Jordmassen vil bli dekket av gress.
* Det vil også bli innhentet priser for asfaltering av veien 66 – 69. Er avsatt 36 000 i budsjett, men grunnet store skader og dumper i vei som skader bilene, blir det budsjettoverskridelser.
* I tillegg til dette prosjektet er grøften rensket og nytt drensrør lagt ved 73. Private veier til de enkelte hyttene må hver enkelt eier vedlikeholde. Dette er ikke vellets oppgave.
* Skilt med fartsgrenser kan man hente hos kommunen.
* Grunneier i området er Fjeld. Alt som berører hans eiendom må han gi sin godkjennelse på.
* Helgesen, nr 84 har bedt om at det ikke settes sykler, mopeder, traller, oa utenfor deres port, da det skaper problemer for dem med adkomst til tomten.
* Bekken. Er avsatt midler i mljøpakken for å få rensket opp i denne. Gror igjen som kan skade veien. Kommunen/grunneiers ansvar?
* Renseanordninger, gråvann, svartvann. Kommunen har fokus på hytteområdene for å hindre utslipp.
* Vellet oppfordrer hytteierne til å gå sammen for å se på løsninger. Søk på ”renseanlegg” må nettet. Her finnes informasjon om minianlegg. Det er enkelte hytteeiere i området som har investert i løsninger. De ønsker ikke å være med på store, felles renseanlegg for hele området.
* Splitt mellom vel og bryggeforening i regnskap og budsjett. Dette for å synliggjøre de ulike kostnadene på bla styrehonorar, godtgjørelse for ekstra arbeid og forsikring.

STYRET