Tokenes vel- bryggeforening

**Styrets beretning 2012/2013**

**Oppdatering av vedtektene for Tokenes vel- og bryggeforening**  
Forslag til justerte vedtekter for Tokenes vel- og bryggeforening ble vedtatt på årsmøtet 2012. Hensikten var å legge til rette for registrering av foreningen i Brønnøysundsregistrene/enhetsregisteret. Etter kontakt med Brønnøysundregistrene er det klart at vel- og bryggeforingen ikke kan registreres som èn forening, siden det dreier seg om foreninger med to ulike formål: en ren interesse/velforening og en forening med eierinteresser/begrenset ansvar (bryggen). Det er derfor nødvendig og på nytt å vedta to vedtekter i tråd med dette: Tokenes velforening og Tokenes bryggeforening. Forslag til justerte vedtekter i tråd med dette vedlegges innkalling til årsmøtet og behandles som egen sak under pkt f

**Brøyting av Tokenesveien**  
På årsmøtet 2012 ble det vedtatt å forlenge prøveperioden med vinterbrøyting av Tokenesvn med ett år. Det ble videre vedtatt at bommene skal låses i vinterhalvåret og hver eier skal ha egen nøkkel. Styret la til rette for dette og avtalte med Roar Fjeld at han skulle brøyte veien fra gården, forbi postkassene i Tokeneskilen og opp til hytteområdet (snuplassen ved Tokenesvn 124).   
I desember fikk styret et brev fra Roar Fjeld om at han ikke lenger aksepterer bom i Tokenesveien, og han forventer at bommer og bomfundamenter fjernes på vellets bekostning innen 1. juli 2013 (gjelder bom ved Tokenesveien 99 og bom nord for Tokenesveien 125). På bakgrunn av styrets forståelse av vedtaket på årsmøtet, avtalte vi derfor måking av veien frem til postkassene (dvs. nedenfor bommen). Vi ble i etterkant kjent med at enkelte hytteeiere inngikk en egen avtale med Fjeld om at veien likevel skulle måkes helt opp gjennom vinteren. Styret måtte ta dette til etterretning, og informasjon om saken ble sendt ut til alle medlemmer av vellet. Styret har også i etterkant av dette vært i kontakt med Roar Fjeld vedr muligheten for bom i Tokenesvn, men han er fortsatt klar på at dette ikke er aktuelt.   
Spørsmål om brøyting av Tokenesvn settes på dagsorden som egen sak, hvor det skal stemmes for eller imot brøyting på vellets regning, styret foreslår for en 3 års periode.   
pkt g

**Grøfting/dreneringsarbeid i Tokenesvn**  
I august 2012 ble det utført grøfting/dreneringsarbeid i Tokenesvn – mellom postkassene og brygga. Arbeidet ble utført på dugnad og ved hjelp av innleide maskiner og innkjøpt materiell. Kostnaden ble totalt 12500 kroner. Denne jobben førte til forbedring av veien og på private eiendommer rundt. Styret foreslo derfor en fordeling av kostnadene på velet og de berørte hytteeierne. Vi viser også til vedtak på årsmøtet i 2009, hvor det fremgår av vellet ikke skal betale for arbeid som utføres på privat grunn. Det oppsto imidlertid diskusjon og uenighet omkring styrets forslag. Bl.a. kom det frem at det var uklarhet og misforståelser om hva som var avtalt i forkant av dugnaden. Hytteeierne hadde en forventning om at deres bidrag skulle være den egeninnsatsen som ble lagt ned i arbeidet. Styret var derfor enige om at velet likevel skulle dekke utgiftene i denne saken, og at det bør tydeliggjøres hvilken praksis vi skal ha i slike saker fremover.

Styret minner derfor om årsmøtevedtaket fra 2009, og presiserer at vellet fra nå ikke vil dekke utgifter til arbeid på private eiendommer – og dette gjelder også ifm. dugnader.

**Vei**Fått feid veien og tettet de verste asfalthullene og fylt igjen det meste av hullene i grusveien. Har lagt ut bommene på Finn billig, men ingen respons. Skal prøve å sette inn en annonse i et jord- skogbruksblad.

**Brygga**Brygga har klart vinteren bra, noen små reparasjoner har Bjørn utført.   
Alle plassnummer må males opp i løpet av sommeren.  
Vi arbeider videre med saken om bølgebryter/utvidelse.

**Vann**   
Bjørn satte på vannet i påskeuka, ikke noe skjedde grunnet tele.  
Når vannet kom etter tre uker var det en stor lekkasje på gårdsplassen til Roar Fjeld. Bjørn tok kontakt med Tjøme Rør, som alltid er de velvillige og stilte opp dagen etter så vi fikk reparert skaden. Etter skadene på gårdsplassen til Roar Fjeld må vi spandere et lass med grus.  
Andre småreparasjoner tar Bjørn fortløpende.

**Økonomi**  
Årsregnskapet for Tokenes Velforening 2012 ble gjort opp med underskudd kr. 50268,-  
Underskuddet skyldes større utgifter i forhold til vei, vann og vedlikehold enn budsjettert.  
Ved årsskifte 31.12.12 var Velforeningens egenkapital kr. 248939,-

Årsregnskapet for Tokenes Bryggeforening 2012 ble gjort opp med overskudd kr. 47561,-Overskuddet skyldes økt kontingent i 2012.  
Ved årsskifte 31.12.12 var Bryggeforeningens egenkapital kr. 63341,-

Bryggeforeningen hadde pr. 31.12.11 kr. 32020,-i gjeld til Velforeningen. Styret foreslår at bryggeforeningen betaler velforeningen tilbake beløpet i sin helhet i regnskapsåret 2013.

**Platting til renovasjonscontainere/avfallscontainer**Byttet ut en papircontainer til en plastcontainer, plassen nærmest bonden.  
Styret har sett på ulike løsninger for platting til renovasjonscontainere – innhentet tilbud på søpleskur, men ble en god del dyrere enn hva vi hadde fått av midler til å bruke.  
Da det i nærmeste fremtid vil være en del utgifter på bl.a vei, er ikke dette en prioritert sak, men vil bli tatt med om det kan gjøres samtidig med andre jobber, grunnarbeid asfaltering, steinsetting, rensing av grøfter etc –.   
Vi har alle et felles ansvar for å holde dette i orden.