TOKENES VEL- OG BRYGGEFORENING

ÅRSMØTE 2013

REFERAT

Årsmøtet i Tokenes vel- og bryggeforening ble avholdt lørdag 15. juni kl. 12.00 i Nøtterø Skytterlag sin Storstue etterfulgt av 40 års markering av Tokenes Vel.

Tilstede: 26 medlemmer + 7 fullmakter

SAKSLISTE

Følgende saker var til behandling

A Valg av ordstyrer:  
Styreleder Tone Kjeldsberg

B Valg av to desisorer som skal godkjenne referatet:  
Marit Faugli og Jan Erik Bruun

C Styrets beretning: Vedlagt innkallingen og godkjent  
*Økonomi:*  
Merete Grendar fremla regnskap for 2012 for Tokenes Vel og Tokenes Bryggeforeningen.  
Bryggeforeningen har en gjeld til Velforeningen på kr. 32.020,- som styret foreslår tilbake betales i 2013. Se vedlegg.

Styret har laget et utkast til budsjett for 2013. Dette ble godkjent med endringer vedtatt i løpet av årsmøtet. (se vedlegg)

Styret informerte om at kontingenten i 2013 vil bli tilsendt medlemmene pr. mail.

Da Merete sa ja til å ta kasserervervet på årsmøtet 2012 ble det ikke informert godt nok hva oppgaven innebar. Jobben er utført i henhold til hva vedtektene beskriver en kasserer skal gjøre. Da regnskapet ble levert til Revisor for godkjenning, viste det seg at det ikke var rett regnskapsført.  
  
Konklusjon: Det ble bestemt at vellet fra 2014 kjøper faglig bistand til avslutning/balanse av regnskapet, ca 5000 kr/år.

*Brygga:*  
Utvidelse/bølgebryter –  
Bjørn orienterte om saken,   
Pga. motstand hos kommunen og naboer vil saken bli krevende og kan bli meget kostbart uten at man vet utfallet av saken. Brygge komitéen kommer dessverre ikke videre i denne saken.  
Kontingenten opprettholdes bl.a. for å dekke utgifter til tilbakebetaling av gjeld til velforeningen, jf. over.   
  
Det henstilles til de som ikke benytter sin båtplass om å gi beskjed til styre, slik at de som ligger på de ytterste plassene kan få leie/byttet for en avtalt periode.   
Det ble diskutert hvorvidt de som har de ytterste plassene skal få reduksjon i brygge kontingent da disse plassene er vesentlig dårligere enn de andre. Styret skal se på saken.

*Vann*Ny lekkasje v/ Eikrem - en del hytter har dårlig vanntrykk pga dette.   
Bjørn reparerte lekkasjen lørdag 22. juni.  
Det er ønskelig at Bjørn stenger vannet en dag i fellesferien fra 0900-1200 slik at de som har behov kan ordne mindre reparasjoner. Oppslag for dato kommer på tavla ved postkassene, sender også ut mail samt legger det ut på www.tokenesvel.com   
  
Det ble diskutert hvorvidt vi skal ha en bestemt dato for når vannet skal settes på og stenges for sesongen. Konklusjonen ble at vannansvarlig/Bjørn tar denne vurderingen fra år til år.

D *Revisors beretning og revidert regnskap*  
 Revisor har ikke godkjent regnskapet –  
 Se vedlegg fra Revisor-  
Regnskapet må godkjennes og ferdigstilles, Eriksen fremla forslag om at Anne Skatvedt Løvdal bes om å ferdigstille regnskapet for 2012.

Konklusjon: Anne Skatvedt bidrar til å ferdigstille regnskapet. Dersom revisor har bemerkninger vil det bli innkalt til ekstra ordinært årsmøte.

E *Innkomne forslag*   
**Flishugger**  
Innkjøp av flishugger var det ikke stemning for, så det gjør vi ikke.  
Eventuelt kan man sjekke mulighet for å leie dette ved behov.  
  
**Videre drift av vei**  
Det er tinglyst bruksrett på vei, hver enkelt hytteeier kan evt kontakte Nøtterøy kommune for å innhente tinglysningsdokument.   
Årsmøtet diskuterte videre drift av veien, jf forslag fra Ragnar Wold.

**Utbedring av vei**  
Det ble vedtatt at vi gjør disse utbedringene.   
Vei fra postkassene opp til bom i Tokenesveien 99 utbedres og asfalteres, det må ta hensyn til at det er 4 kummer i bakken som må sees nærmere på og avklares før veiarbeidet igangsettes.   
Lekkasje på vei ved Tokenesveien 120 utbedres.  
Rydding og steinsetting ved strand/brygge  
Kostnadsramme på ca 150.000,- utføres av Gunnar Olsen og Nøtterøy Asfalt.  
  
**Økning av kontingent for 2013**  
Vedtatt at vi øker velkontingenten for 2013 med kr. 1000,- pga store utgifter i forbindelse med utbedring av vei. Evt behov for å videreføre denne økningen i 2014 vil bli tatt opp på årsmøtet 2014.

**Vedtekter**  
Endring av vedtektene for Tokens velforening og Tokenes bryggeforening ble vedtatt med justeringer som det var enighet om i møtet. Styret følger opp saken med registrering i Børnnøysunsregisteret.–

F *Vinterbrøyting*  
Det ble vedtatt vinterbrøyting for en periode på 3 år innenfor en kostnadsramme på 15000 kr/år.

G *Fastsettelse av medlemskontingent 2013*  
Kontingent for brygga kr. 2000,- , vei kr. 1500,- vann kr. 500,- og administrasjon kr. 500,-

H *Fastsettelse av styrehonorar*  
Styrets honorar settes til kr. 13.000,-, dog må honoraret til enkeltperson ikke overstige med kr. 4000,-

I *Presentasjon av Tokenes Vel sin webside*  
Vi har fått vår egen webside [www.tokenesvel.com](http://www.tokenesvel.com) -   
På denne nettsiden vil informasjon av felles interesse publiseres, forslag, ideer og innspill til innhold på nettsiden kan sendes til styret på følgende mailadresse [post@tokenesvel.com](mailto:post@tokenesvel.com)

J *Valg i henhold til vedtektene*  
Brygge sjef og revisor var på valg i år og Bjørn Eitran ( bryggesjef) og Knut Eriksen (revisor) sa seg villig til å ta en ny periode.

Styret