Referat styremøtet 22. juli 2013  
Tilstede: Merete, Tone, Bjørn,Tor og Heidi

For det første så ser vi oss veldig fornøyd med gjennomføringen av årsmøtet samt jubileumsmarkeringen. Ikke de store saker å ta tak i fremover.

**Økonomi**

Vi forholder oss til vedtaket på årsmøtet vedr eksternt regnskapsbyrå som skal føre regnskapet.

Pris ca 5000,-.

Merete tar videre kontakt med regnskapsbyrået.

Tone svarer Anne Skatvedt og Knut Eriksen på mail de har sendt vedr saken.

**Medlemskontigenten**

Merete sender denne ut i august.

**Kantklipping**

Det ble Jarlsberg maskin som utførte klippingen iår, de gjorde en meget bra jobb. De er dyrere enn de vi tidligere har brukt, men vi satser på å klippe 1 gang pr sesong og da er vi innenfor budsjett.

**Utbedring av vei**

Satser på å begynne arbeidet ca 12 august. Tor tar skriftlig kontakt med Gunnar Olsen for å bekrefte tilbudet som ble gitt i mai, må innhente skriftelig totaltpris på jobben. Vi har fått godkjent å bruke kr. 150.000,-. Før jobben utføres må de 3 kummene sjekkes og finne en løsning på hva man gjør med disse.

Veisjef Tor har ansvar.

**Gjesteplass** **brygge**

Plassen er blitt brukt over lengre tid av samme person. Enighet om at når vi vet hvem det er kontaktes person direkte og bes om å flytte båten, den er kun til bruk for gjester og korte perioder. Heidi tar med påminnelse om dette på "høstmailen" fra styret.

**Skilt**

Mail fra Pål Arnesen om at det er misvisende skilting øverst i bakken dette gjelder hyttenr 121,123,125 og 129 Tor sjekker pris og mulighet for skilt.

Alternativ blir å fjerne skiltet som allerede står der.

Sjekk også pris på et handikap skilt som kan settes nede på HCP parkeringen.

**Vinterbrøyting neste 3 år**

Tor kontakter Roar for avtale, sjekker muligheten for at han kjører rundt istedenfor å snu og kjøre ned. Budsjett er kr 15.000,- pr år.

Årsmøtet 2014 ble satt til 28.juni, Heidi sjekker mulighet for å leie samme sted som iår, evnt Lysheim. Heidi tar med dato på høstmailen til vellet.

Ansvar Heidi

**Enhetsregisteret**

Tone følger opp mht registering i Enhetsregisteret.

Neste styremøte er 28.sept. kl 10.30 hos Heidi

Fortsatt god sommer.

Hilsen Heidi