**Saker til avstemming**

**Innkommende forslag**

**Ønske om å gjeninnføre dugnadsdag i Tokenes Vel**  
Jan Erik Brun foreslår å gjeninnføre dugnadsdagen  
 *Styret foreslår* i så fall at det nedsettes en dugnadskomite som ser på behovet for en dugnad og innkaller til dugnad og fordeler arbeidsoppgaver. Forslagstiller Jan Erik Brun foreslås til hovedansvarlig for denne komite.

**Styrets forslag:**

**Endre regnskapspraksis for Tokens Vel og Brygge forening**.

Sittende styre har nå vært igjennom to regnskapsperioder. I 2012 ble det forventet av den nyvalgte kassereren uten regnskapsutdannelse skulle føre regnskap som en autorisert regnskapsfører. Det ble ikke godkjent av revisor. I 2013 satte vi bort jobben til en autorisert regnskapsfører, noe som ble alt for dyrt, i tillegg til at det ikke er ført helt slik som revisor ønsker.

I begge regnskapsårene har kasserer ført et forenklet regnskap (slik som vist på Årsmøte i fjor) og tallene stemmer med regnskapet ført av tidligere kasserer for 2012 og årets autoriserte regnskapsfører for 2013.

I følge vedtektene skal:

Kasserer:

* Føre separate regnskap for brygge- og vel saker i henhold til bilag.
* Innkreve kontingent fastsatt av årsmøtet som spesifiseres på den enkelte giro.
* Betale anviste utlegg.
* Orientere om den økonomiske situasjonen.
* Utarbeidet forslag til budsjett.

Revisor:

Revisor er årsmøtets representant og skal med støtte i de i styreprotokollen innførte beslutninger kritisk gjennomgå alle bilag og kontrollere foreningens regnskap som avsluttes pr. 31. desember. Enhver kontroll og revisjon skal straks føres inn i revisjonsrapporten med eventuelle bemerkninger av kritisk og/eller teknisk art. Revisjonsberetningen skal fremlegges for årsmøtet.  
  
Styret er opptatt av hvordan dette skal gjøres i fremtiden, slik at det er mulig å verve medlemmer til styrevervene. Styremedlemmene bør oppleve at det er mulig å gjøre styrevervet på en tilfredsstillende måte. Dette skal også være arbeid som ikke tar alt for mye tid, da vi bruker av fritiden vår.

*Styret foreslår* at vi endrer praksis for regnskapsføring i Tokenes vel og Brygge forening til et enklere system. Et system som alle kan forstå uten å være autorisert regnskapsfører. En slik endring vil også medføre endring i revisors oppgave. Se forslag til endring i vedtektene.

Alternativt:

*Styret foreslår* at vi betaler et autorisert regnskapsfirma det det måtte koste.

**Utbedring av trapp i natursti v/eksisterende stein trapp**  
Styret foreslår at steintrapp i naturstien ved Tokenesveien 133 utbedres, denne natursti er til alles glede, men vi ser at den kan være vanskelig å bruke. Vi har henvendt oss til to byggmestre og innhentet tilbud på vedlikeholdsfri tretrapp med rekkverk på høyre side (sett nedenfra).   
Den ene byggmester ønsker ikke å gi en fastpris da vedkommende mente det var en vanskelig jobb å gi en fastpris på. Vi har mottatt tilbud fra Byggmester Stian Urstadmyr på kr. 62.875,-, indikasjon fra den ander byggmester ville kommet over dette tilbudet.   
  
*Styret forslår* at vi gjør denne utbedringen og at vi bruker midler Tokenes styre allerede har på velkontoen.