Tokenes vel- bryggeforening

**Styrets beretning 2013/2014**

**Økonomi**

Årsregnskapet for Tokenes Velforening 2013 ble gjort opp med underskudd kr. 77.826,-

Underskuddet skyldes utgifter i forhold til utbedring av veien. Det ble satt av 150.000,- til utbedring av veien, veien kom på 98.800,-. Styre foreslår å senke kontingenten for vei fra 2000,- til 1000,- i 2014. Kontingenten for vann foreslås uendret. Kontingenten for vel foreslås økt fra 500,- til 1000.

Ved årsskiftet 31.12.13 var Velforenings egenkapital kr. 171.113.

Årsregnskapet for Tokenes Bryggeforening 2013 ble gjort opp med overskudd kr. 22.116,-

Overskuddet skyldes større inntekter enn utgifter. Styre foreslår å senke kontingenten fra 2000,- til 1000,- pr. brygge i 2014.

Ved årsskriftet 31.12.13 var Bryggeforeningens egenkapital kr. 110.458

Bryggeforeningsgjeld til Velforeningen ble gjort opp i 2012.

Som besluttet på årsmøte 2013 er regnskapet for 2013 utarbeidet av et eksternt regnskapsfirma, Procurator AS. Årsmøte ble forespeilet en sum på ca. kr. 5000,- pr. år for denne tjenesten. Dette har dessverre vist seg å være feil. Fakturaen for utarbeiding av to Årsregnskaper kom på kr. 12.094,-. Det vil si ca. kr. 5000,- pr. regnskap eks. mva. Deler av styre velger å avstå styrehonoraret i denne forbindelse.

Revisor Knut Eriksen har gjennomgått regnskapet, og revisor anbefaler at regnskapene godtas som foreningenes endelige regnskaper for denne perioden.

**Registrering i Brønnøysundregistrene:**På bakgrunn av reviderte vedtekter fastsatt m på årsmøtet 2013, er Tokenes velforening pr august 2013 registrert i Enhetsregisteret. Det er opprettet en plasseringskonto og en brukskonto i foreningens navn i DNB.

**Utbedring av kyststien i Tokeneskilen:**   
Styret har i august 2013 og mars 2014 tatt opp med Nøtterøy kommune behov for utbedring av kyststien i Tokeneskilen. Vi har fått positiv respons fra kommunen, som vil sørge for at det legges solide stener som letter fremkommeligheten. Vellet vil bli bedt om å bidra med raking av grus på en dugnad. Dette kommer vi tilbake til.

**Vann:**  
Det ble ikke funnet lekkasjer på vannledningen da vannet ble satt på i våres.

**Brygge:**  
Brygga har klart seg bra i vinter, ingen feil eller mangler.

**Vei:**  
Det som er gjort med veien etter siste årsmøte er som følger.  
 Jarlsberg Maskin AS har slått kantene, de tok også litt av buskas som hadde vokst mot veien.   
Asfaltert bakken opp fra postkassene med ru asfalt med grunnarbeid. Bakken videre oppover er høvlet slik at vannet renner vekk fra veien. Reparert 'oppkomme ' ved 120. Det vil si skjøtet tett rør. Sporadisk gruset og fylt igjen hull i veien. Gjort avtale med Ingar Ramm at han skal gjøre jobber for vellet med sin traktor og minigraver til gunstig pris. Våren 2014 har Ingar Ramm gruset vei, lagt ny stikk renne ved postkassene og rensket grøfter der det var mest påkrevet.