Inger og Hjalmar Broch

Hytteadr.: Tokenesveien 127, 3143 Kjøpmannskjær

Hjemmeadr.: Lyngveien 13, 3118 Tønsberg

Tokenes 03.08.14

Til Styret i Tokenes Vel

v/ Styreleder

ANGÅENDE ISTANDSETTING AV VEI ETTER BYGGEPROSJEKTER.

Vi bygget om vår hytte høst 2009 til forsommer 2010. I denne forbindelse var det selvfølgelig betydelig trafikk, også med tung last, på det private veinettet. Vi ble pålagt av daværende leder for Tokenes vel: Jan Erik Bruun og daværende ”veisjef”: Øivind Johannesen å bekoste istandsetting av vårt felles veinett fra Tokenesveien 66 til rundt svingen ved Tokenesveien 91. Vi var på befaring og jeg poengterte at veien ikke var i vesentlig dårligere forfatning med ”dumper” og lignende enn den har vært tidligere år etter vårløsningen (og for den saks skyld også senere år). Vi etterkom imidlertid pålegget fra styret og bekostet ett lass grus, graving ved rørundergangen ved oppkjøring til Tokenesveien 73 /75 og arbeidskraft for istandsetting av veien.

De siste ett til to år har det pågått betydelig byggeaktivitet i vårt hytteområde. Det har vært tunge lass med fyllmasse, betong og materialer som er fraktet inn, til dels tidlig på våren når veiene er i sin dårligste og mest sårbare forfatning. Deler av det private veinettet er betydelig forverret av denne trafikken. Dette gjelder særlig i bakken ned fra Tokenes gård, umiddelbart etter overgangen fra offentlig vei. Der slår i dag ”lave biler” nedi og må kjøre på kantene for å unngå dette. Videre er det asfaltskader i form av store hull som følge av at vann renner ned gjennom hjulsporene i veien i stedet for at det renner av veien og ut i grøft. Vi er innforstått med at veien før denne sommeren heller ikke har vært i god forfatning, men det er ingen tvil om at den er betydelig forverret etter byggeprosjektene denne våren.

Vi ber om at styret i Tokenes vel behandler hytteeierne i området på lik måte (uavhengig av hvem som er styrerepresentanter og hvilke hytteeiere det dreier seg om). Vi ber om at de som er ansvarlige for byggearbeidene denne vinter til forsommer belastes med utgiftene for istandsetting av veien slik vi ble da vi bygget i 2009-2010 og at dette også blir en framtidig praksis i hytteområdet. Dersom styret velger å ikke gjennomføre dette ber vi om at det fattes et styrevedtak om at vi får refundert våre utgifter til istandsetting av veien forsommeren 2010 med begrunnelse i urimelig forskjellsbehandling.

Aktuelle sak er muntlig forelagt de to nevnte tidligere styrerepresentantene som begge finner eventuell forskjellsbehandling urimelig.

Med vennlig hilsen Inger og Hjalmar Broch.