**Referat styremøte 21. feb -15**

Tilstede: Tone, Merete, Karsten, Bjørn & Heidi  
Referent: Heidi

Årets første styremøte.   
Dette ble noe tidligere enn planlagt, grunnet skade på bryggeanlegget. Slik at dette møtet ble avhold hovedsakelig for å gå igjennom denne saken.   
  
**Hendelsesforløp:**  
10. desember sender Tor Østeraat mail til styret og gjør oppmerksom på at ytterste del av bryggeanlegget har fått en skade.   
11. desember; Karsten tar kontakt med Vik Ørsta v/ Rita Johansen for å få utbedret skaden, Tone kontakter forsikringsselskapet Gjensidige og deres takstmann Bjørn Thomas Akerholt.   
14. desember Heidi sender info mail til alle medlemmer   
17. desember Bjørn møter takstmann fra Gjensidige, Karsten melder om at alle deler har kommet og reparasjon starter førstkommende fredag 19. des.  
22. desember Karsten melder «Wiren ble byttet på fredagen, jeg var og snakket med dem og hjalp til. Det er i hvert fall et ankringspunkt som har røket (tauverket nederst, som er festet til ankret), de skulle prøve å få et nytt på plass i dag, men jeg har nettopp snakket med dem og de fikk ikke tak i kran så dette er ikke gjort. De lover at de skal få lagt ut dette så fort som mulig, de sier videre at det ikke skal være noen problem hvis det ikke blir en storm igjen.»  
  
**Status**  
Vi har fått svar fra Gjensidige om at de ikke dekker skaden på brygga – fordi forsikringen faktisk ikke dekker ”skade eller tap av fortøyning med tilhørende moring…” eller kostnader med å justere brygge etter uvær dersom flytebryggen sliter seg eller kommer ut av posisjon”.   
Reparasjonen viser seg å komme på ca 55.000,-  
Tone har kontaktet 5 andre forsikringsselskap for og sjekke om de har en bedre forsikring, men ingen   
gir dekning på skader/justering av posisjon etter uvær og skader/tap av fortøyning med tilhørende moring.

Hva gjør vi videre:

**Forsikring:**  
Merete betaler forsikringen som forfaller nå i april, kr 28.000,- det må vurderes om det fortsatt er noen grunn til å ha denne forsikringen da den ikke dekker det som er relevant for et bryggeanlegg.   
***Tone sjekker opp behov for forsikringen med tanke på ansvar ansvar og kostnad ved en evt ansvarsforsikring.***Må opp på årsmøtet om vi fortsatt skal ha forsikringen.  
  
**Serviceavtale**  
En serviceavtale må på plass – hva kan vi gjør selv, hva må settes bort?  
***Tone kontakter Rita Johansen for tilbud på en serviceavtale.***

**Bryggedugnad**  
En dugnad 11.april for å gå over anlegget (det som ligger over vann, av feste skruer, etc)   
trenger ikke gå ut med dette, satser på at følgende stiller: Karsten, Per Ingvar, Jarle, Hans Jørgen (Bjørn hører med han) og Bjørn.   
  
**Konsesjonen på brygga**Konsesjonen må sjekkes, dette med tanke på at det er flere nå som har anskaffet større båter.   
***Tone får alle papirer fra Bjørn og vi må se nærmere på dette.***

**Nye nummerskilt til brygga** –  
Bjørn bestiller dette.   
 **Bryggesjef**Bjørn har gitt beskjed om at han gir seg som bryggesjef.

**Andre saker som ble tatt opp:  
Vei**  
Veien opp forbi Lerkerød er i dårlig forfatning etter en tøff vinter med mye nedbør. Karsten kontakter Gunnar Olsen, får gjort veien kjørbar til påske.  
Hva vi gjør videre med vei og veivedlikehold blir et vesentlig punkt på årsmøtet.   
  
**Dugnad**  
Dugnader ble noe diskutert på møtet, om dugnader ikke blir organisert og gjennomført medfører dette til større kostnader på medlemmene i form av at arbeidet må settes bort.   
En vår og en høstdugnad er nok nødvendig – dele opp i lag.   
Invitere Jan Erik Bruun på deler av neste styremøte hvor vi diskuterer dette.  
***Heidi kontakter Jan Erik Bruun.***   
  
**Årsmøtet**   
20. april påminnelse om årsmøtet med frist innkommende forslag sendes styre innen 29. mai. /Heidi  
***30. mai styremøte kl 10.30 alle må da ha klar sin del av styrets beretning/ Alle***02. juni Utsendelse med innkallelse og dagsorden med revidert regnskap og eventuelt innkomne forslag. / Heidi  
27. juni Årsmøtet Skytterlagets storstue

**Datoer for styremøte april, mai:**  
12. april kl 10.00.  
30. mai kl 10.30  
Tone kontakter Roar Fjeld for å høre når det passer for han å delta på et av våre styremøter for å gjennomgå de avtalene vi har med han.

Takk for et godt møte.  
  
 Oslo, 22. feb 2015