**Styrets beretning 2014/2015**

Styret har hatt 5 styremøter, mye kontakt og arbeid i høst/vinter i forbindelse med vei og brygge.

I september gjennomført vi for første gang avstemning pr mail, vedr. «Utbedring av Tokenesveien nedenfor Roar Fjell til «møteplass».

**Utbedring av kyststien – Tokeneskilen:**

Styret tok i august 2013 og februar 2014 kontakt med Nøtterøy kommune vedr behov utbedring av kyststien på vestsiden av Tokeneskilen. Som oppfølging av styrets initiativ, sørget kommunen i fjor høst for å legge et lag med mindre stein (10-12 cm) for å heve stien der det er problemer. Dette ble gjort på begge sider av Tokenesodden. Dette har lettet fremkommeligheten på kyststien betydelig, og løsningen har holdt godt gjennom vinteren. Kommunen har for øvrig opplyst at dersom denne ordningen ikke viser seg å holde på sikt, vil det bli aktuelt å bygge opp stien med større grunnmurstein eller lignende.

**Vei:**  
Foruten vanlig vedlikehold av veibanen (tetting av hull), er (etter avstemming) bakken ved Roar Fjell blitt utbedret. Grøftekantene er fikset og nye stikkrenner er lagt / fikset, samt at veibanen ble asfaltert.  
  
Våren 2015 ble grusveien fra Vestheim og opp satt i stand etter høstens herjinger, følgende ble gjort, grøftekantene renset, stikkrenner satt i stand, store steiner i veibanen fjernet samt at veibanen ble gruset. I resten av veien ble det lagt grus i hullene.

**Vann**

Det ble ikke funnet lekkasjer på vannledningen da vannet ble satt på i våres.

**Brygga**

10. desember 2014 oppsto det er skade på bryggeanlegget ifm uvær (vind og høy sjø). To betongbrygger ble forskjøvet ifm at kjetting til en moring hadde røket. Det var også skader på utriggere, betong og wire mellom betongflytebrygger. For å forhindre ytterligere skader, tok styret straks kontakt med Vik Ørsta AS om reparasjon av den akutte skaden, og skaden ble meldt til forsikringsselskapet, Gjensidige. Medlemmene i vel- og bryggeforeningen ble orientert om saken i egen mail. Brygga ble sikret av Vik Ørsta 19. desember. Utbedringen har pr 1. juni kostet ca

66 000 kroner. Vi fikk først opplyst at denne skaden ikke dekkes av forsikringen, men Gjensidige har nå omgjort dette vedtaket og dekker utgiftene vi har hatt ifm skaden, med unntak av egenandelen. Dykker anbefalt av Vik Ørsta undersøkte 1. juni øvrige ankerfester mv. Han har tilbakemelding om at kjettinger er rustne og må byttes for å unngå at brygga ødelegges i uvær. Dykkeren rapport er sendt årsmøtet som eget vedlegg. Styret er også i kontakt med Vik Ørsta om en evt serviceavtale for bryggeanlegget

**Økonomi**

Etter årsmøtet i 2014 kom Knut Eriksen med forslag om nytt regnskapssystem. Kasserer tok dette i bruk for regnskap 2014, og det fungerer veldig bra.

Årsregnskap for Tokenes Velforening

Årsregnskapet for Tokenes Velforening 2014 ble gjort opp med underskudd kr. 75.012,-

Underskuddet skyldes utgifter i forbindelse med utbedring av veien fra Roar Fjeld og ned bakken. Det var ikke satt av midler til dette ved sist Årsmøte. Styret sendte derfor ut e-post, hvor velmedlemmene kunne uttale seg om dette tiltaket. Det var klart flertall for å utbedre veien slik at den var klar før neste sesong

Ved årsskiftet 31.12.14 var Velforenings egenkapital kr. 131.167,-

Årsregnskap for Tokenes Bryggeforening

Årsregnskapet for Tokenes Bryggeforening 2014 ble gjort opp med underskudd kr. 19.380,-

Underskuddet skyldes mindre inntekter enn utgifter.

Ved årsskriftet 31.12.14 var Bryggeforeningens egenkapital kr. 85.512,-

Inntekter og utgifter for Tokenes Velforening og Tokenes Bryggeforening føres i hvert sitt regnskap.

Foreningene har to bankkontoer, en brukskonto og en høyrente konto.

Revisor Jan Erik Bruun har gjennomgått regnskapet, og revisor anbefaler at regnskapene godtas som foreningenes endelige regnskaper for denne perioden.

Dato: 02.06.15

Tone Kjeldsberg Heidi Skare Nilssen Karsten Frydenberg

Styreleder Styremedlem Styremedlem

Bjørn Eitran Merete Grendar

Styremedlem Styremedlem